CELEX: 32006D0383
Language: el
Date: 2006-05-22 00:00:00
Title: 2006/383/ΕΚ: Απόφαση της Επιτροπής, της  22ας Μαΐου 2006 , σχετικά με την τροποποίηση της απόφασης 2005/1/ΕΚ για την έγκριση μεθόδων ταξινόμησης σφαγίων χοίρων στην Τσεχική Δημοκρατία  [κοινοποιηθείσα υπό τον αριθμό Ε(2006) 1982]

2.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 148/50
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Μαΐου 2006
   σχετικά με την τροποποίηση της απόφασης 2005/1/ΕΚ για την έγκριση μεθόδων ταξινόμησης σφαγίων χοίρων στην Τσεχική Δημοκρατία
   [κοινοποιηθείσα υπό τον αριθμό Ε(2006) 1982]
   (Το κείμενο στην τσεχική γλώσσα είναι το μόνο αυθεντικό)
   (2006/383/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2005/1/ΕΚ της Επιτροπής (2), επιτρέπεται στην Τσεχική Δημοκρατία η χρήση τεσσάρων μεθόδων ταξινόμησης σφαγίων χοίρου.
            
         
               (2)
            
            
               Η Τσεχική Δημοκρατία ζήτησε από την Επιτροπή την έγκριση δύο νέων μεθόδων για την ταξινόμηση σφαγίων χοίρου και υπέβαλε τα αποτελέσματα των ανατομικών δοκιμών, υποβάλλοντας το δεύτερο μέρος του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της αίτησης αυτής προέκυψε ότι πληρούνται οι όροι για την έγκριση των νέων μεθόδων ταξινόμησης.
            
         
               (4)
            
            
               Για τεχνικούς λόγους που αφορούν τα σφαγεία, η Τσεχική Δημοκρατία ζήτησε να καθοριστεί το όριο για τη χρήση της μεθόδου ταξινόμησης «Zwei-Punkte-Messverfahren (ZP)» στο ποσό που είχε καθοριστεί προηγουμένως ανά εβδομάδα εκφραζόμενο σε ετήσιο μέσο όρο.
            
         
               (5)
            
            
               Ως εκ τούτου, η απόφαση 2005/1/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/1/ΕΚ τροποποιείται ως εξής:
   
               1)
            
            
               Το άρθρο 1 τροποποιείται ως εξής:
               
                           α)
                        
                        
                           Στο πρώτο εδάφιο του άρθρου 1 προστίθενται η πέμπτη και η έκτη περίπτωση:
                           
                                       «—
                                    
                                    
                                       το όργανο με την ονομασία “Ultra-sound IS-D-05” και οι σχετικές μέθοδοι εκτίμησης, που περιγράφονται λεπτομερώς στο μέρος 5 του παραρτήματος,
                                    
                                 
                                       —
                                    
                                    
                                       το όργανο με την ονομασία “Needle IS-D-15” και οι σχετικές μέθοδοι εκτίμησης, που περιγράφονται λεπτομερώς στο μέρος 6 του παραρτήματος.»
                                    
                                 
                     
                           β)
                        
                        
                           Το δεύτερο εδάφιο αντικαθίσταται από το ακόλουθο κείμενο:
                           «Η μέθοδος ταξινόμησης “Zwei-Punkte-Messverfahren (ZP)” μπορεί να εφαρμοστεί μόνο στα σφαγεία τα οποία δεν υπερβαίνουν τη σφαγή 200 χοίρων ανά εβδομάδα κατά μέσο όρο ετησίως.»
                        
                     
         
               2)
            
            
               Το παράρτημα τροποποιείται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στην Τσεχική Δημοκρατία.
   
      Βρυξέλλες, 22 Μαΐου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 1 της 4.1.2005, σ. 8.
   
      (3)  ΕΕ L 285 της 25.10.1985, σ. 39. Κανονισμός όπως τροποποιήθηκε με τον κανονισμό (ΕΚ) αριθ. 3127/94 (ΕΕ L 330 της 21.12.1994, σ. 43).
   
      ΠΑΡΑΡΤΗΜΑ
      Στο παράρτημα της απόφασης 2005/1/ΕΚ προστίθενται τα ακόλουθα μέρη 5 και 6:
      
         «ΜΕΡΟΣ 5
         Ultra-sound IS-D-05
         
                     1.
                  
                  
                     Τα σφάγια χοίρου ταξινομούνται με τη μέθοδο που ονομάζεται “Ultra-sound IS-D-05”.
                  
               
                     2.
                  
                  
                     Το όργανο ταξινόμησης IS-D-05 χρησιμοποιείται για τη μέτρηση του άπαχου κρέατος και του πάχους του λίπους βάσει της ανάλυσης των αντιδράσεων σε σειρά υπερηχητικών παλμών στους οποίους υποβάλλεται διαδοχικά το σφάγιο στο συγκεκριμένο σημείο. Το σφάγιο υποβάλλεται σε σάρωση με καθετήρα υπερήχων που εκπέμπει σειρά 3 × 100 υπερηχητικών παλμών σε συχνότητα 4 MHz κατά τη στιγμή της σάρωσης.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                         = 60,69798 – 0,89211 S (IS-D-05) + 0,10560 M (IS-D-05)
                     όπου:
                     
                        = εκτιμώμενη εκατοστιαία αναλογία άπαχου κρέατος του σφαγίου.S (IS-D-05)= πάχος του λίπους συμπεριλαμβανομένου του δέρματος σε mm σε σημείο μέτρησης που βρίσκεται σε απόσταση 70 mm από τον άξονα συμμετρίας του σφαγίου μεταξύ δεύτερης και τρίτης τελευταίας πλευράς.
                     M (IS-D-05)= πάχος του μυός στο σημείο της μέτρησης (σε mm).
                     Ο ανωτέρω τύπος ισχύει για σφάγια βάρους μεταξύ 60 και 120 χιλιογράμμων.
                  
               ΜΕΡΟΣ 6
         Needle IS-D-15
         
                     1.
                  
                  
                     Τα σφάγια χοίρου ταξινομούνται με τη μέθοδο που ονομάζεται “Needle IS-D-15”.
                  
               
                     2.
                  
                  
                     Το όργανο ταξινόμησης αποτελείται από καθετήρα με λεπτή βελόνη η οποία εισάγεται σε ένα συγκεκριμένο σημείο του σφαγίου· το βάθος της εισαγωγής είναι περίπου 140 mm. Μια ειδική οπτική διάταξη βρίσκεται πίσω από τη βελόνα η οποία μέσω οπτικού διαύλου φωτίζει τον γύρω ιστό ή την γύρω περιοχή και σαρώνει το ποσό της ανακλώμενης οπτικής ενέργειας καθορισμένου μήκους κύματος. Το τερματικό είναι επίσης εφοδιασμένο με διάταξη μέτρησης ακριβείας χωρίς επαφή που καθορίζει το υφιστάμενο βάθος εισαγωγής με ακρίβεια 46 μικρομέτρων.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                         = 60,92452 – 0,77248 S (IS-D-15) + 0,11329 M (IS-D-15)
                     όπου:
                     
                        = εκτιμώμενη εκατοστιαία αναλογία άπαχου κρέατος στο σφάγιοS (IS-D-15)= πάχος του λίπους συμπεριλαμβανομένου του δέρματος σε mm σε σημείο μέτρησης που βρίσκεται σε απόσταση 70 mm από τον άξονα συμμετρίας του σφαγίου μεταξύ δεύτερης και τρίτης τελευταίας πλευράς
                     M (IS-D-15)= πάχος του μυός στο σημείο της μέτρησης (σε mm).
                     Ο ανωτέρω τύπος ισχύει για σφάγια βάρους μεταξύ 60 και 120 χιλιογράμμων».